Source: http://docplayer.hu/17161769-Solymari-beruhazo-vizikozmu-tarsulat-alapszabalya.html
Timestamp: 2017-11-24 13:35:20
Document Index: 16172154

Matched Legal Cases: ['bíróság ', 'bíróság ', 'bíróság ', 'Bíróság ', 'bíróság ', 'bíróság ']

Solymári Beruházó Víziközmű Társulat ALAPSZABÁLYA - PDF
Download "Solymári Beruházó Víziközmű Társulat ALAPSZABÁLYA"
1 Solymári Beruházó Víziközmű Társulat ALAPSZABÁLYA 7/2012. számú közgyűlési határozattal, december 18-án módosított és egységes szerkezetbe foglalt szöveg
2 2 ÁLTALÁNOS RÉSZ 1. A társulat elnevezése és székhelye 1) A társulat elnevezése: Solymári Beruházó Víziközmű Társulat Rövidített neve: Solymári Víziközmű Társulat 2) A társulat székhelye: 2083 Solymár, Széchenyi park 2. 3) A társulat megalakulásának időpontja: ) A társulat adószáma: ) A társulat KSH jelzőszáma: ) A társulat társadalombiztositási regisztrációs száma: A társulat célja A társulat alapvető célja, hogy ingatlan tulajdonnal rendelkező, vagy ingatlant egyéb jogcímen használó természetes és jogi személyek, jogi személyiséggel nem rendelkező gazdasági társaságok bevonásával helyi vízgazdálkodási közfeladatokat valósítson meg. 3. A társulat feladatai és tevékenységi köre 1) A társulat közfeladata: Solymár településen az érdekeltségi területen (helyszínrajzi ábrázolással) belül a társulat tervében meghatározott közműves vízellátás és szennyvízelvezetés és szennyvíztisztítás célját szolgáló vízilétesitmények létrehozása, azok fejlesztése, bővítése, bővítések előkészítése (terveztetés és előkészítéseknél közreműködés). 2) A Társulat tevékenységi köre (TEAOR '08 szerint): A Társulat főtevékenysége: Vízi létesítmény építése A Társulat további tevékenységei: Víztermelés, -kezelés, -ellátás Szennyvíz gyűjtése, kezelése Folyadék szállítására szolgáló közmű építése Építészmérnöki tevékenység Mérnöki tevékenység, műszaki tanácsadás.
3 3 4. A társulat érdekeltségi területe és a társulati érdekeltségi egység 1) A társulat érdekeltségi területét az Alapszabály részét képező térkép tünteti fel, amelyen az érdekeltségi területbe bevont ingatlanok azonosíthatók. 2) A társulat tagjainak nevét, lakóhelyét, székhelyét az Alapszabály 1.,7. és 10. sz. melléklete tartalmazza. 3) Az érdekeltségi hozzájárulás alapját jelentő érdekeltségi egység: Egy érdekeltségi egység az érdekeltségi területen lévő ingatlannak érdekeltséget megalapozó jogcímen ténylegesen használt, részére eső 500 l/nap szennyvíz kibocsátás esetén állapítható meg. 5. A társulati érdekeltségi hozzájárulás mértéke 1) A társulati közfeladatokhoz való érdekeltségi hozzájárulás mértékét az érdekeltségi egységre eső hozzájárulásnak és az érdekeltségi egység számának szorzata adja. 2) Az érdekeltségi hozzájárulás mértéke: 5.sz. melléklet. A III. ütem (Hutweide településrész) érdekeltségi hozzájárulás mértékét a 8. sz. melléklet tartalmazza. A IV. ütem (Erdőalja utca településrész) érdekeltségi hozzájárulás mértékét a 11. sz. melléklet tartalmazza 6. A társulat képviselete A társulatot az elnök, illetőleg az elnök által meghatalmazott tagok és alkalmazottak együttesen képviselik. II. TAGSÁGI VISZONY 7. A társulat tagjai 1) A társulat tagjai az érdekeltségi területen ingatlan tulajdonnal rendelkező, vagy ingatlant egyéb jogcímen használó természetes és jogi személyek, a jogi személyiséggel nem rendelkező gazdasági társaságok. 2) A társulat tagjai kötelesek a társulat közfeladatai ellátásának költségeihez közgyűlés által meghatározott mértékben hozzájárulni.
4 4 8. A tagok jogai A tag joga különösen, hogy a) személyesen, vagy meghatalmazottja útján részt vegyen a társulati feladatok meghatározásában, b) a társulatban személyesen - ha kizáró ok, illetőleg összeférhetetlenség nem áll fenn - tisztséget viseljen, c) a tisztségviselőktől, vagy az ügyvezetéstől a társulatot, vagy saját érdekeltségét, egyéb jogait, vagy kötelezettségeit érintő ügyben felvilágosítást, vagy tájékoztatást kérni, d) a társulat tagjának joga a vele szemben megállapított hozzájárulás felülvizsgálatát, a közgyűlési határozat közlésétől számított 30 napon belül a bíróságtól kérni. e) Ezen Alapszabályban meghatározott feltételek fennállta esetén (34/12.bek.) a hozzájárulás mértékének mérséklését, ill. a megfizetés meghatározott időre történő felfüggesztését kérni. 9. A tagok kötelezettségei 1) A tag kötelessége különösen, hogy a) az érdekeltségi hozzájárulást a közgyűlés által megállapított mértékben és határidőre megfizessen, b) személyesen vegyen részt a társulat minden olyan szervének tevékenységében, amelybe választották és azt elvállalta. 2) Ha a tagnak a tagsági jogviszony alapjául szolgáló érdekeltsége megszűnik, azt köteles a társulat intéző bizottságának írásban bejelenteni. A bejelentéshez csatolni kell a tagsági jogviszony megszűnésének alapjául szolgáló okiratot, illetőleg annak másolatát, valamint - ha abból nem állapítható meg - a bejelentésben közölnie kell a helyébe lépő új tag nevét, lakhelyét (székhelyét) 3) A tag a részére megállapított éves érdekeltségi hozzájárulást annak a hónapnak az utolsó napjáig köteles megfizetni, amelyben a 2) bekezdés szerinti bejelentést megtette. A bejelentés alapján a tag személyében bekövetkezett változást a tagnyilvántartásban rögzíteni és erről a régi és az új tagot a bejelentést követő 60 napon belül írásban értesíteni kell.
5 5 III. A TÁRSULAT FELADATÁNAK BŐVÍTÉSE, A CSATLAKOZÁS SZABÁLYAI 10. 1) A társulati közfeladatok fokozatos megvalósítása érdekében természetes, jogi személyek és jogi személyiség nélküli gazdasági társaságok - a társulat megalakítására vonatkozó szabályok betartása és az általuk kialakított érdekeltségi viszonyok létrehozása esetén - csatlakozhatnak a társulathoz. 2) A társulathoz történő csatlakozás akkor történhet meg, ha az újabb érdekeltségi területen ingatlan tulajdonnal rendelkező, illetve ingatlant egyéb jogcímen használó természetes és jogi személyeknek jogi személyiséggel nem rendelkező gazdasági társaságoknak érdekeltségi egység aránya szerint számított többsége kinyilvánítja akaratát a csatlakozásra. elhatározza közfeladat bővítésnek a már meglévő társulati szervezetben történő megvalósítását, az új érdekeltségi viszonyok figyelembevételével elfogadja a társulat alapszabályát, a tagok elhatározzák a társulatba történő belépést. 3) A társulathoz történő csatlakozási szándék akkor érvényes, ha új érdekeltségi területen az érdekeltek érdekeltségi egység szerint számított 2/3-a dönt a 2) bekezdésben foglaltakról. 4) A társulat feladatának bővítése előtt a csatlakozás előkészítését a szervező bizottság végzi, amely a társulatok megalakítására vonatkozó szabályok szerint jár el. 5) A társulat elnöke a 2) bekezdésben foglaltak teljesülését követően 30 napon belül köteles rendkívüli közgyűlést összehívni a csatlakozási napirend közlése mellett, a csatlakozók befogadása érdekében. 6) A csatlakozás elfogadásáról a társulat közgyűlése 2/3-os többséggel határoz. 7) A csatlakozó tagok nem felelnek a társulatnak a csatlakozás előtt keletkezett tartozásaiért. 8) Különböző társulat közfeladatok csatlakozással történő együttes megvalósítása esetén az egyes feladatokban érdekeltek által befizetett érdekeltségi hozzájárulás és a meghatározott feladathoz adott önkormányzati támogatás összegét elkülönítetten kell kezelni és csak annak a közfeladatnak a megvalósítására felhasználni, amelyre szolgál. A pénzügyi forrásokat és azok felhasználását az egyes közfeladatokra vonatkozóan külön kell nyilvántartani.
6 6 IV. TÁRSULAT SZERVEI ÉS AZOK JOGKÖRE 11. A társulat szervei A társulat demokratikus önkormányzat alapján működik. 1) A társulat szervei: a) Közgyűlés b) Intéző Bizottság c) Ellenőrző Bizottság 3) Társulat tisztségviselői: a) Intéző Bizottság elnöke, aki egyben a társulat elnöke b) Intéző Bizottság tagjai, c) Ellenőrző Bizottság elnöke, tagjai. 1) A társulat legfőbb szerve a közgyűlés 12. Közgyűlés 2) A közgyűlés - a vízgazdálkodási társulatokra vonatkozó jogszabályok és az alapszabály keretei között - jogosult a társulatot érintő bármely kérdésben dönteni. 3) A társulat közgyűlésén több állampolgár tag együttesen adott meghatalmazással, egy meghatalmazottal is képviseltetheti magát. A meghatalmazást közokiratba, vagy teljes bizonyító erejű magánokiratba kell foglalni. A meghatalmazott által képviselt tagok nevét és az érdekeltségi egységeiknek számát a meghatalmazásban fel kell tüntetni. 13. Rendes közgyűlés 1) Rendes közgyűlést évente legalább egyszer kell tartani. 2) Az éves rendes közgyűlésnek az előző évi tervteljesítést, zárszámadást (mérleget), illetve a következő évi gazdasági tervet és költségvetést meg kell tárgyalnia, és megfelelő határozatot kell hoznia.
7 7 14. Rendkívüli közgyűlés Rendkívüli közgyűlést kell tartani, ha a) az intéző, vagy ellenőrző bizottság tagjainak száma az alapszabályban meghatározott létszám alá csökkent, b) az intéző bizottság, vagy annak elnöke szükségesnek tartja, illetve c) a tagok érdekeltségi egység szerint számított legalább 1/3-a azt az ok megjelölésével kéri, illetőleg d) az ellenőrző bizottság, vagy a cégbíróság indítványozza e) a társulat feladatának bővítése, újabb érdekeltek csatlakozása indokolja. 15. Közgyűlés összehívása 1) A közgyűlést az intéző bizottság hívja össze. Ha az intéző bizottság ezt elmulasztja, az összehívásra az ellenőrző bizottság jogosult. A hatóság kezdeményezheti, hogy a cégbíróság a törvényességi felügyelet során eljárva intézkedjen a közgyűlés összehívása érdekében. 2) A közgyűlésre meg kell hívni a társulat minden tagját. 3) A közgyűlésre tanácskozási joggal meg kell hívni az ellenőrző bizottság elnökét, a társulat pénzügyi vezetőjét, vízügyi igazgatóság képviselőjét, a helyi önkormányzat képviselőjét érdekképviseleti szerv képviselőjét, 4) A napirendet tartalmazó meghívót az intéző bizottság a közgyűlés tervezett időpontja előtt, legalább 15 nappal hirdetményi úton teszi közzé. A meghívónak tartalmaznia kell a közgyűlés megtartásának helyét, időpontját és napirendjét és szükséges esetben a napirendeknek megfelelő írásos előterjesztéseket, valamint határozatképtelenség esetén a 8 napon belül, azonos napirenddel megismételt közgyűlés helyét és időpontját. A hirdetményt az intéző bizottság a Solymári Polgármesteri Hivatal (2083 Solymár, József A. u. 1.) székhelyén lévő hirdetőtáblán teszi közzé. 16. A közgyűlés megtartása 1) A közgyűlést az intéző bizottság elnöke vezeti le.
8 8 17. A közgyűlés határozat képessége és a határozathozatal 1) A közgyűlés megnyitása után az ülést levezető elnöknek vizsgálnia kell a közgyűlés határozatképességét. A határozatképességet, vagy ennek esetleges hiányát meg kell állapítani. 2) A közgyűlés akkor határozatképes, ha azon a tagok érdekeltségi egység aránya szerint számított legalább 51 %-a személyesen megjelenik, illetve képviselteti magát. 3) Ha a közgyűlés nem határozatképes, 8 napon belüli időpontra összehívott második közgyűlés, az eredeti napirendekben szereplő ügyekben, a megjelentek számára és az érdekeltségi arányra tekintet nélkül határozatképes. 4) A tagokat érdekeltségi egységenként egy szavazat illeti meg. 5) A tagokra fizetési kötelezettséget megállapító közgyűlési határozat meghozatalánál a tagok érdekeltségük arányában, minden egyéb ügyben egyenlő arányban szavaznak. 6) A közgyűlés határozatait nyílt szavazással, egyszerű szótöbbséggel hozza, alapszabály módosításához, ill. a társulat megszüntetéséhez, egyesüléséhez, szétválásához csatlakozó befogadásához legalább 2/3-os többségű közgyűlési határozatra van szükség. 18. A közgyűlés hatásköre 1) A közgyűlés hatáskörébe tartozik a) alapszabály módosítása b) társulat megszüntetésének, szétválásának, illetőleg egyesülésének elhatározása társulat feladat bővítésének, csatlakozások elfogadása c) a differenciált érdekeltségi hozzájárulás elveinek kialakítása és a tagok fizetési kötelezettségének megállapítása, d) a Szervezeti és Működési Szabályzat elfogadása, módosítása e) tisztségviselők megválasztása, beszámoltatása, visszahívása, díjazásának megállapítása és költségtérítéseinek meghatározása, f) a társulat közfeladatainak éves és ezen belüli ütemezése, területi sorrendjének meghatározása, g) egyszerűsített éves beszámoló jóváhagyása, h) egyesülési törvény szerinti érdekképviseleti szervezetbe való tagság elhatározása, i) gazdasági társaságba való belépés, vagy gazdasági társaság alapítása, j) érdekeltségi hozzájárulás mértékének mérséklése, ill. meghatározott időre történő felfüggesztése, k) Tisztségviselő ellen kártérítési per indításának elhatározása. 2) A közgyűlés a társulat szervezetét, testületi működését és gazdálkodását érintő bármely kérdés megtárgyalását hatáskörébe vonhatja.
9 9 19. A közgyűlés jegyzőkönyve 1) A közgyűlésről jegyzőkönyvet kell készíteni, amelynek tartalmaznia kell különösen: a) a közgyűlés helyét és idejét, napirendi pontokat, b) a jelenlévő, illetőleg képviselt tagok számát, az érdekeltség jogcímért, mértékét és arányát, c) a határozatképesség vizsgálatát és annak eredményét (a határozatképesség megállapítását, vagy ennek hiányát) d) a hozott határozatokat, annak megjelölésével, hogy azokat a megjelent (képviselt) tagok milyen érdekeltségi arányban hozták sorszámmal megjelölve, ha a határozat jellege azt indokolja, akkor a határidők és a felelősök feltüntetésével e) hozzászólók nevét és hozzászólások lényeges tartalmát. 2) A közgyűlési jegyzőkönyvhöz mellékelni kell a határozatképességet igazoló jelenléti íveket, ide értve az érdekeltek képviseletére adott meghatalmazást is. 3) A jegyzőkönyvet a társulat elnökének, valamint jegyzőkönyvvezetőn kívül a közgyűlés által megválasztott két hitelesítőnek is alá kell írnia. 4) Az elkészült jegyzőkönyvet a tagok részére nem kell megküldeni, azt a tagok a társulat iroda helyiségében az ügyfélfogadás idején megtekinthetik. 20. A közgyűlési határozatok nyilvántartása A közgyűlési jegyzőkönyvekről nyilvántartást kell vezetni, és a jegyzőkönyveket a nyilvántartás mellékleteként kell megőrizni. 21. Az intéző bizottság 1) Az intéző bizottság a társulat irányító szerve. 2) Az intéző bizottság - az elnökkel együtt - 5 tagból áll, akiket a közgyűlés 3 évi időtartamra a tagok közül nyílt szavazással választ meg, 2/3-os többséggel. 22. Intéző bizottsági ülés összehívása, megtartása 1) Intéző bizottsági ülést negyedévenként legalább egyszer kell tartani. 2) Az intéző bizottsági ülést az intéző bizottság elnöke hívja össze. Az elnök az intéző bizottsági ülést bármelyik intéző bizottsági tag, vagy ellenőrző bizottság elnöke kívánságára köteles 8 napon belül összehívni. 3) Az intéző bizottsági ülésre meg kell hívni az intéző bizottság valamennyi tagját, továbbá a tanácskozási joggal az ellenőrző bizottság elnökét, a társulat pénzügyi veze-
10 10 tőjét, a vízügyi igazgatóság képviselőjét, a helyi önkormányzat képviselőjét, érdekképviseleti szerv képviselőjét. 4) Az intéző bizottság ülését az elnök vezeti. Az ülés csak akkor határozatképes, ha azon az intéző bizottság tagjainak legalább 2/3-a jelen van. 5) Az intéző bizottság határozatait egyszerű szótöbbséggel hozza, szavazategyenlőség esetén az elnök szavazata dönt. 6) A meghívót a napirend közlésével írásban, az előterjesztésekkel az ülés időpontja előtt legalább 8 nappal korábban meg kell küldeni. 23. Az intéző bizottság jogköre 1) Az intéző bizottság gondoskodik a közgyűlés határozatainak végrehajtásáról és dönt a társulat és a társulat közfeladatait érintő minden olyan ügyben, amely nem tartozik a közgyűlés hatáskörébe. 2) Az intéző bizottság ennek megfelelően a jogszabályok, az alapszabály, egyéb szabályzatok, valamint közgyűlés határozatainak megtartásával vezeti és irányítja a társulat működését, így különösen a következőket végzi: a) gondoskodik a társulat tervének és költségvetésének elkészítéséről, javaslatot tesz a közgyűlésnek azok elfogadására, vagy módosítására, b) biztosítja a terv gazdaságos, műszakilag megfelelő végrehajtásának feltételeit, c) irányítja a társulat pénz- és hitelgazdálkodását, d) gondoskodik a társulat gazdálkodásának irányításáról, a társulati vagyon állagának megóvásáról és tulajdon védelméről, e) gondoskodik a társulat jogainak érvényesítéséről, kötelezettségeinek teljesítéséről, f) biztosítja a tagok jogainak érvényesülését, elősegíti kötelezettségeinek teljesítését, g) gondoskodik a zárszámadás elkészítéséről, biztosítja, hogy azt az ellenőrző bizottság felül vizsgálhassa, majd gondoskodik arról, hogy a zárszámadást a közgyűlés megvitassa és döntsön annak elfogadásáról, h) előkészíti a közgyűlés által tárgyalandó ügyeket és kidolgozza a határozati javaslatokat, i) rendszeresen beszámol a közgyűlésnek a társulat terv teljesítéséről, vagyoni helyzetéről és ügyvitelről, továbbá a két közgyűlés között általa tett intézkedésekről, j) gondoskodik a tagi nyilvántartásról és a változások éves átvezetésétől. 24. Az intéző bizottsági ülés jegyzőkönyve 1) Az intéző bizottsági ülésről jegyzőkönyvet kell készíteni. A jegyzőkönyvnek tartalmaznia kell az ülés megtartásának helyét, időpontját, megjelentek nevét, határozat képességre vonatkozó megállapítást, az ülésen elhangzott beszámolók, illetve hozzá-
11 11 szólások lényeges tartalmát, a hozott határozatokat folyamatos sorszámmal megjelölve és a határozatok végrehajtási határidejét a felelősök nevének feltüntetésével. Az ülés jegyzőkönyvét az intéző bizottság elnöke (illetőleg az ülést levezető elnök) és a jegyzőkönyvvezető írja alá. 2) Az intéző bizottság bármely tagjának a meghozott határozattól eltérő álláspontját a jegyzőkönyvben rögzíteni kell. 3) A jegyzőkönyv egy-egy másolati példányát az összes mellékletekkel együtt az ellenőrző bizottság elnökének meg kell küldeni. 4) A jegyzőkönyv eredeti példányát és mellékleteit a társulat köteles külön gyűjtőben megőrizni. 5) Az intéző bizottság határozatairól olyan nyilvántartást kell vezetni, amelyből kitűnik, hogy a végrehajtást igénylő üggyel kapcsolatban mikor és milyen intézkedések történtek. 25. A társulati elnök és jogköre A társulat intéző bizottságának elnöke egyben a társulat elnöke is. 1) A társulat elnöke ezen alapszabályban, valamint a társulat szervezeti és működési szabályzatában megállapított jogkörében eljárva - a jogszabályok, az alapszabály és az egyéb szabályzatok, a közgyűlés és az intéző bizottság határozatai, továbbá az állami felügyeletet ellátó szerv által felügyeleti jogkörében tett intézkedések megtartásával - irányítja a társulatot és vezeti annak ügyviteli szervezetét. Az intéző bizottság ülései közötti időszakban dönt azokban a kérdésekben, amelyek nem tartoznak a közgyűlés kizárólagos feladatkörébe, vagy nem igényelnek testületi döntést. Ennek megfelelően az elnök különösen a következőket látja el: a) Irányítja a terv végrehajtását és folyamatosan ellenőrzi annak teljesítését. b) Gondoskodik a társulati feladatok költségfedezetének biztosításáról és folyamatosan ellenőrzi a költségvetés betartását. c) Gyakorolja a jogokat, amelyek nem tartoznak az intéző bizottsághoz. d) Gondoskodik a tagok és érdekeltek érdekeltségi hozzájárulásának kivetéséről. A társulat elnöke közli az egyes érdekeltekkel az őket terhelő fizetési kötelezettségek jogalapját (érdekeltségük tényét), a teljesítés módját és határidejét, továbbá a közlés ellen igénybe vehető jogorvoslati lehetőségeket. e) Gondoskodik a határidőre be nem fizetett érdekeltségi hozzájárulások behajtásáról. f) Gondoskodik a pénz- és hitelgazdálkodással kapcsolatos tennivalók időben történő elvégzéséről, a társulati vagyon kezeléséről és nyilvántartásáról. g) Gondoskodik a közgyűlés és az intéző bizottság elé terjesztendő javaslatok, jelentések és beszámolók elkészítéséről, továbbá a közgyűlési és intéző bizottsági hatá-
12 12 rozatok, valamint az állami felügyeletet ellátó szerv által kiadott rendelkezések végrehajtásáról. h) Az intéző bizottság határozata alapján összehívja a közgyűlést, a rendkívüli közgyűlést és az intéző bizottsági ülést. i) Beszámol a közgyűlésnek és az intéző bizottságnak a terv teljesítéséről, a társulat vagyoni helyzetéről, az ügyviteléről, valamint a közgyűlésnek és az intéző bizottsági ülések között általa tett fontosabb intézkedésekről. j) Rendszeresen és részletesen tájékoztatja az ellenőrző bizottságot a társulat működéséről. k) Az ellenőrző bizottság elnökével együttműködik a társulati feladatokkal kapcsolatos panaszok és bejelentések kivizsgálásában és a vizsgálatok eredménye alapján szükség szerint intézkedik. 3) Ha az intéző-, illetve ellenőrző bizottság a jogszabályban, avagy az alapszabályban megállapított feladatait nem kielégítően látja el, a társulat elnöke köteles a bizottságnak vagy egyes tagjainak visszahívására a közgyűlés felé javaslatot tenni. 4) Az elnök tisztségéről történő lemondása esetén, ill. tisztsége más jogcímen történő megszűnésekor az ügyeket a következő közgyűlésig a közgyűlés által meghatalmazott személy viszi. 26. Az ellenőrző bizottság 1) Az ellenőrző bizottság a társulat ellenőrző szerve. Az ellenőrző bizottságot, elnökét és tagjait a közgyűlés a jogi személy tagok képviselői és az állampolgár tagok közül 3 évi időtartamra választja, 2/3-os többséggel. 2) Az ellenőrző bizottság az elnökkel 4 tagból áll. 3) Az ellenőrző bizottság elnökét és tagjait a közgyűlés elsősorban a pénzügyi, számviteli, műszaki és jogi ismeretekkel rendelkező személyek közül választja. 27. Az ellenőrző bizottsági ülés összehívása és megtartása 1) Ellenőrző bizottsági ülést a szükséghez képest, de legalább félévenként kell tartani. 2) Az ellenőrző bizottsági ülést a bizottság elnöke, illetve az általa feljogosított tag hívja össze. Az ülés soron kívüli összehívását az EB bármely tagja indítványozhatja írásban, az ok és cél megjelölésével. Az indítvány elfogadásáról az EB elnöke dönt. 3) Az ellenőrző bizottság ülésére meg kell hívni az ellenőrző bizottság minden tagját. 4) A társulat pénzügyi vezetője felhívásra köteles az ellenőrző bizottság ülésén megjelenni és az ügykörét érintő kérdésekben felvilágosítást adni.
13 13 5) Az ellenőrző bizottság ülését a bizottság elnöke vezeti le. Az ülés akkor határozat képes, ha azon az ellenőrző bizottságnak több mint 50 %-a jelen van. 6) Az ellenőrző bizottság határozatait egyszerű szótöbbséggel, nyílt szavazással hozza. Szavazat egyenlőség esetén az elnök szavazata dönt. 28. Az ellenőrző bizottság jogköre 1) Az ellenőrző bizottság rendszeresen ellenőrzi a társulat egész tevékenységét, működését, a jogszabályok, az alapszabály, a szervezeti és működési szabályzat és más szabályzatok megtartását, továbbá a közgyűlési és az intéző bizottsági határozatok végrehajtását, és megállapításairól évente beszámoló jelentést készít a közgyűlésnek. Az ellenőrző bizottság a tevékenységi körében eljárva a következő feladatokat végzi: a) Rendszeresen ellenőrzi a társulat ügyvitelét, pénz-, hitel- és anyaggazdálkodását, továbbá a dolgozók létszámára, bérére és a munkavédelemre vonatkozó rendelkezések, illetve előírások megtartását, és az ezekkel kapcsolatos megállapításait írásban - a vizsgálati jegyzőkönyv megküldése útján - haladéktalanul közli a társulat elnökével. b) Testületileg, vagy kiküldött tagja útján bármikor megvizsgálhatja, negyedévenként pedig megvizsgálni köteles a társulat könyveit, számadásait, nyilvántartásait, pénztárát, valamint anyagkezelését, és a vizsgálat megállapításairól köteles jegyzőkönyvet is készíteni. c) Kivizsgálja a társulat működésével kapcsolatos bejelentéseket, panaszokat, megállapításait közli a társulat elnökével, vagy, ha az ügy jellege indokolja, akkor közvetlenül beszámol a közgyűlésnek. d) Figyelemmel kíséri a társulat működésének irányítását úgy is, hogy az ellenőrző bizottság elnöke, vagy az általa megbízott ellenőrző bizottsági tag tanácskozási joggal részt vesz az intéző bizottság ülésein. e) A közgyűlés megbízása alapján, vagy az intéző bizottság, illetőleg a társulat elnökének felkérésére, célvizsgálatokat végez, illetve bevont szakértőkkel végeztet. f) Szükség esetén javaslatot tesz rendkívüli közgyűlés összehívására. g) Indokolt esetben a közgyűlés felé javaslatot tesz az intéző bizottság elnökének, vagy tagjainak visszahívására, valamint az egyes alkalmazottak tekintetében a kártérítési eljárás megindítására, illetőleg a munkaviszony megszüntetésére. h) Összehívja a közgyűlést, ha a társulat elnöke az erre vonatkozó kötelezettségének nem tesz eleget.
14 14 i) Véleményt nyilvánít a közgyűlés részére az előterjesztett beszámolókról és jelentésekről. (A közgyűlés a társulat mérlegbeszámolóiról csak az ellenőrző bizottság véleményes jelentése alapján határozhat). 2) Az ellenőrző bizottság jogosult a társulat működésével kapcsolatos bármely ügyben vizsgálatot tartani, ellenőrzése alól a társulat egyetlen ügye sem vonható ki. 3) Az ellenőrző bizottság feladatait az általa összeállított éves munkaterv alapján végzi. 29. Az ellenőrző bizottsági ülés és a vizsgálatok jegyzőkönyve 1) Az ellenőrző bizottsági ülésről jegyzőkönyvet kell felvenni, amelynek tartalmaznia kell az ülés megtartásának helyét, idejét, a megjelentek nevét, a határozatképességre vonatkozó megállapítást, a tárgyalt napirendeket, a hozzászólások lényeges tartalmát, a hozott határozatokat folyamatos sorszámozással megjelölve és - ha azok jellege megkívánja, akkor - a határozatok végrehajtási határidejét a felelős nevének feltüntetésével. A jegyzőkönyvet az elnök és egy EB tag írja alá. A jelenléti ívet a jegyzőkönyvhöz csatolni kell. 2) Az ellenőrző bizottság vizsgálatairól, az ezek során tett megállapításairól jegyzőkönyvet kell készíteni. Az ellenőrző bizottság vizsgálati jegyzőkönyvét ismertetni kell a vizsgálatban érdekelt személyekkel, akik a jegyzőkönyv tartalmára észrevételeket tehetnek. 3) Az ellenőrző bizottsági ülések és vizsgálatok jegyzőkönyveit, továbbá azok mellékleteit a társulat külön gyűjtőben köteles megőrizni. Az EB jegyzőkönyvei és határozatai nyilvánosak, a társulat tagjai és az érintettek megtekinthetik, ha a betekintéshez fűződő érdeküket igazolják. 30. A kizáró okok és az összeférhetetlenség 1) Tisztségviselő csak a társulat tagja - jogi személy, vagy jogi személyiséggel nem rendelkező gazdálkodó szervezet törvényes, illetőleg írásban meghatalmazott képviselője - lehet. Egy tag két tisztségre nem választható. 2) A tisztségviselők nem lehetnek egymásnak a Ptk b.pont szerinti közeli hozzátartozói. 3) Nem választható társulati tisztségre kiskorú, a gondnokság alatt álló, akit bűncselekmény elkövetése miatt jogerősen végrehajtható szabadságvesztésre ítéltek, amíg a büntetett előélethez fűződő hátrányos jogkövetkezmények alól nem mentesül.
15 A felelősség és a kártérítési kötelezettség A társulatban vezető tisztséget betöltő személyek az ilyen tisztséget betöltő személyektől általában elvárható gondossággal kötelesek eljárni. Kötelezettségeik megszegésével a társulatnak okozott kárért a polgári jog általános szabályai szerint egyetemlegesen felelősek, közrehatásuk arányában, akkor is ha a társulattal munkaviszonyban állnak. Nem terheli ez a felelősség azt a tisztségviselőt, aki a határozat ellen szavazott, vagy az intézkedés ellen tiltakozott és a tiltakozását az EB-nek bejelentette. A tisztségviselő kártérítésre kötelezése a bíróság hatáskörébe tartozik. 32. Tisztségviselői megbízás megszűnése, visszahívás, lemondás 1) Megszűnik a tisztségviselői megbízás: a) A megbízatás időtartamának lejártával, b) Vissza nem vonható írásbeli lemondással, c) Visszahívással, d) Természetes személy elhalálozásával, ill. nem természetes személy megszűnésével, e) Törvényben, jogszabályban és ezen alapszabályban szabályozott kizáró ok bekövetkezésével, f) A tagsági viszony megszűnésével. 2) A tisztségviselőt vissza kell hívni, ha: a) Tisztség betöltésére alkalmatlanná vált. b) Bíróság a közügyekben való részvételét korlátozta. 3) A tisztségviselő tisztségéről - írásban - bármikor lemondhat, azonban, ha a Társulat működőképessége ezt megkívánja, a lemondás csak annak bejelentésétől számított hatvanadik napon válik hatályossá, kivéve, ha a közgyűlés az új vezető tisztségviselő megválasztásáról már ezt megelőzően gondoskodott. A lemondás hatályossá válásáig a tisztségviselő a halaszthatatlan döntések meghozatalában, illetve az ilyen intézkedések megtételében köteles részt venni.
16 16 V. A TÁRSULAT GAZDÁLKODÁSA 33. A társulat gazdálkodásának általános előírásai 1) A társulat célhoz kötött gazdálkodást folytat. 2) A társulat tartozásaiért saját vagyonával felel. 3) A társulat gazdálkodási éve azonos a naptári évvel. 4) A társulat éves tervet és zárszámadást készít. 34. Érdekeltségi hozzájárulásra vonatkozó további szabályok 1) A társulat által végrehajtandó közfeladatok költségeit - önkormányzati, állami vagy esetleges egyéb támogatások mellett - érdekeltségi hozzájárulásból kell fedezni. Az érdekeltségi hozzájárulás adók módjára behajtható köztartozás. 2) A társulat érdekeltségi területén érdekeltségi hozzájárulást köteles fizetni a társulat minden tagja, aki ingatlan tulajdont használ, vagy az ingatlant egyéb jogcímen használja. 3) Ha az ingatlan használatát nem a tulajdonos gyakorolja, az egyéb jogcímen fennálló érdekeltséget a következők alapozzák meg: földhasználó, haszonélvező (használó), ingatlan használatát (hasznainak szedését) egyéb jogcímen ténylegesen gyakorló személy, a lakás bérlője (bérlőtárs, társbérlő), ha a bérleti jogviszony határozatlan időre szól, szolgálati lakás tényleges használójának a lakással rendelkezni jogosult szervet kell tekinteni. 4) Ha az érdekeltségi területen lévő ingatlannak több tag tulajdonosa vagy használója van, a társulati érdekeltség arányát mindegyik jogcím után külön-külön kell megállapítani, ill. a tulajdoni arányok szerint kell meghatározni. 5) Az érdekeltségi hozzájárulás egységnyi összegét a közgyűlés az érdekeltség jellegének megfelelően differenciálhatja: a) gazdasági érdekeltség esetén az általa tervezett, igényelt távlati szükségletet is figyelembe vevő vízfogyasztással vagy szennyvízkibocsátással arányos többszörös fogyasztói egységre,
17 17 b) nem lakás céljára használt bérleményekben a távlati igényeket is figyelembe vevő normák alapján megállapított vízfogyasztással vagy szennyvízkibocsátással arányos többszörös fogyasztói egységre, c) lakáshasználat mellett az ingatlannak külön használati jogcímen gyakorolt arányos többszörös fogyasztói egységre, d) beépített, illetve beépítetlen telek (földrészlet) esetében egy építési telek mértéke után 1 érdekeltségi egység. Amennyiben a földrészlet nagysága az egy építési telek mértékének többszöröse, abban az esetben annyi érdekeltségi egységre, ahány építési telekre a város-, községrendezési terv, ennek hiányában pedig a helyi önkormányzat általánosan kötelező határozata és az építésügyi szabályok szerint a földrészlet felosztható. 6) Ha az érdekeltségi területen lévő ingatlannak az 5) bek. szerinti külön jogcímen több tényleges használója van, a társulati érdekeltség arányát mindegyik jogcím után külön-külön meg kell állapítani. 7) Az érdekeltségi hozzájárulás összegét és annak évenként fizetendő részleteit a társulat tervének meghatározásakor úgy kell megállapítani, hogy az - a társulat részére benyújtott különböző támogatásokat is figyelembe véve - fedezze a beruházási és működési költségeket, így: a társulat közcélú feladatainak ellátásához szükséges valamennyi költséget, ideértve a hitelek törlesztéséhez és a kamatok fizetéséhez szükséges összegeket is, a működési kiadásokat, a rendkívüli feladatokra és költségekre tartalékolható összeget. 8) Az érdekeltségi hozzájárulás mértékét az alapszabályban meghatározott érdekeltségi egységre eső hozzájárulásnak és az érdekeltségi egységek számának szorzata adja. 9) Az érdekeltségi hozzájárulással kapcsolatos közgyűlési határozatról a tagot az intéző bizottság elnöke írásban értesíti. Az értesítésben meg kell jelölni: a fizetési kötelezettség jogalapját, a közgyűlési határozat számát, az érdekeltségi egységre eső hozzájárulás mértékét, a tag érdekeltségi egységeinek számát, az érdekeltségi hozzájárulás összegét, a befizetés módját, a befizetés határidejét, a befizetés elmulasztásának jogkövetkezményeit, a jogorvoslati lehetőséget. 10) A társulat az éves érdekeltségi hozzájárulás megállapítására vonatkozó értesítést úgy köteles kiadni, hogy azt: az állami költségvetési és önkormányzati szervek, állami vállalatok, egyéb gazdálkodó szervek a tárgyévet megelőző év augusztus 31-ig, az állampolgárok a tárgyév január 31-ig kézhez kapják.
18 18 11) Ha az érdekeltségi hozzájárulás megfizetése az állampolgár érdekeltet szociális, vagy egyéb körülményei miatt súlyosan hátrányos helyzetnek tenné ki, akkor a társulat közgyűlése a kivetett hozzájárulás összegét mérsékelheti, továbbá annak megfizetését meghatározott időre felfüggesztheti. 12) A határidőre be nem fizetett érdekeltségi hozzájárulást az intéző bizottság elnökének megkeresésére az ingatlan fekvése szerint illetékes jegyző - az adózás rendjéről szóló jogszabályok szerint - hajtja be, a befolyt összeget pedig a behajtási költségek levonása után negyedévenként a társulat számlájára utal át. 35. A társulat vagyona A társulat a tagok érdekeltségi hozzájárulásából, az érintett helyi önkormányzat és az állami költségvetés által nyújtott, illetve egyéb támogatásokból látja el közcélú vízgazdálkodási feladatait. 36. A társulat az általa létrehozott (bővített) víziközművet elkészülte (próbaüzem, műszaki átadás-átvétel befejezése) után legkésőbb 30 napon belül a tulajdonos önkormányzatnak adja át. 37. A társulat ügyvitele 1) A társulat ügyvitelét az alapszabályban és a szervezeti működési szabályzatban részletesen meghatározott módon a társulat intéző bizottsága, illetve elnöke irányítja. 2) A szervezeti működési szabályzatban kell meghatározni a részletes szervezeti ügyköri előírásokat és ügyintézői feladatokat, így különösen: a) a társulat ügyviteli rendjét, a munkaszervezetre vonatkozó részletes szabályokat, b) a társulat képviseletének részletes szabályait, c) a pénzügyi vezető, valamint a társulat esetleges további alkalmazottainak munkakörét, működésükre vonatkozó előírásokat, d) a kiadmányozási és utalványozási jogköröket, e) az anyagok kezelésével és nyilvántartásával megbízott, továbbá a társulat tulajdon védelméért, tűzrendészeti, munkavédelmi szabályok betartásáért felelős dolgozók feladatait és felelősségét, f) társulati munkarenddel kapcsolatos szabályokat. 38. A tagok nyilvántartása 1) A társulat köteles a tagokról nyilvántartást vezetni. 2) A nyilvántartás a társulatoknál rendszeresített - oldalanként számozott -olyan okmány, amely tartalmazza a tagok, érdekeltségét megalapozó valamennyi adatot, to-
19 19 vábbá az ezekben bekövetkezett változásokat (tagok neve, címe, érdekeltségi egységeik jogcíme, az érdekeltséget megalapozó ingatlan helyrajzi száma, címe, esetleg egyéb fontos adatok). 39. A társulat cégképviselete és cégjegyzése A társulat cégjegyzése akként történik, hogy a társulat géppel vagy kézzel előírt, előnyomtatott avagy nyomtatott cégneve alá az IB elnök önállóan, az általa meghatalmazott tagok és alkalmazottak együttesen írják teljes nevüket, hiteles cégaláírási nyilatkozatuk szerint. 40. A záró mérleg 1) A társulat a naptári év végén a gazdálkodásról zárómérleget köteles készíteni. A zárómérlegnek a terv és költségvetés teljesítését, a vagyonváltozásokat feltüntető mérleget és a szöveges beszámolót kell tartalmaznia. 2) Az ellenőrző bizottság a zárómérleget köteles - szükség esetén szakértő bevonásával - felülvizsgálni és a felülvizsgálatról a közgyűlésnek jelentést készíteni. 3) A közgyűlés csak az ellenőrző bizottság által felülvizsgált zárómérleget veheti tárgyalás alá és csak az ellenőrző bizottság ilyen értelmű javaslata esetén határoz ennek elfogadásáról. 41. A társulat megszűnése A társulat megszűnik, ha a) Elhatározza jogutód nélküli megszűnését (feloszlását) b) Másik társulattal egyesül, vagy több társulatra szétválik, c) Az alapszabályban meghatározott valamennyi közfeladatát - ideértve az időközben bővítetteket is - megvalósította. d) A Cégbíróság megszűntnek nyilvánítja. e) A Cégbíróság hivatalból elrendeli a törlését. 42. A társulat törvényességi felügyelete A társulat felett a törvényességi felügyeletet a Budapest Környéki Törvényszék Cégbírósága látja el. A társulat felett a szakmai irányítást a Közép-Duna-völgyi Környezetvédelmi és Vízügyi Igazgatóság látja el.
20 20 VI. VEGYES RENDELKEZÉSEK 43. Alapszabály jóváhagyása Ezen alapszabályt, elfogadásától számított 30 napon belül az intéző bizottság köteles cégbejegyzés és közzététel végett bejelenteni a Budapest Környéki Törvényszék Cégbíróságánál. Ezen alapszabály melléklete a következő: 44. Alapszabály melléklete a tagi nyilvántartás 1.sz. érdekeltségi terület helyszínrajza 2.sz. tisztségviselők adatai (küldöttek, IB, EB) 3.sz. elfogadó nyilatkozat 4.sz. érdekeltségi hozzájárulás mértéke 5.sz. III. ütem (Hutweide településrész) helyszínrajza 6.sz. III. ütem (Hutweide településrész) tagjegyzéke 7.sz III. ütem (Hutweide településrész) hozzájárulás mértéke 8.sz. IV. ütem (Erdőalja u. településrész) helyszínrajza 9.sz. IV. ütem (Erdőalja u. településrész) tagjegyzéke 10.sz. IV. ütem (Erdőalja u. településrész) hozzájárulás mértéke 11.sz. VII. ZÁRADÉK Ezen alapszabályt a Solymári Beruházó Víziközmű Társulat december 18. napján megtartott közgyűlése 7/2012. számú határozatával fogadta el. Solymár, december Molnár Tiborné a közgyűlés jegyzőkönyvének vezetője... Trepka Jánosné a közgyűlés jegyzőkönyvének hitelesítője... Sarlós Bernát a társulat elnöke... Szőnyi József a közgyűlés jegyzőkönyvének hitelesítője Ellenjegyezte: